**O prietenie strânsă**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aripile iubirii noastre obosite

sunt acum grele ca plumbul

și se ridică încet în amintirile noastre,

iar pragul dragostei abia trecute,

se prinde încă-n inimă,

ah, inima ce poartă crucea

și chemarea dragostei,

aproape de sectoarele luminii,

aproape de țărmul veșniciei,

într-o prietenie strânsă

și așa se naște o zare albastră,

cu clipe ce nu ascund adevărul

și are-n vedere cerul senin,

cum trebuie să fie bucuria,

ce urcă infinitul pe stânci de imposibil,

ca să-nvingă o mare furtună,

ce apare-n cerul necuprins de iubirea adâncă,

un curcubeu aprins de biruitoare flăcări,

ce ard în suflete calde de iubire.